DW13ตัวเทรดตรุษจีน
KGI ประกาศศึก DW เลือกเฟ้นฤกษ์ดีวันธงไชย (18 ม.ค. 2554) จนถึง วันตรุษจีน (3 ก.พ. 2554) สำหรับ DW รุ่นใหม่ 13 ตัว
10 ม.ค. 2554

KGI ประกาศศึก DW เลือกเฟ้นฤกษ์ดีวันธงไชย (18 ม.ค. 2554) จนถึง วันตรุษจีน (3 ก.พ. 2554) สำหรับ DW รุ่นใหม่ 13 ตัว
เริ่มต้นปีกระต่ายทองแบบไม่ธรรมดา สำหรับผู้นำตลาดใบสำคัญแสดงสิทธิอนุพันธ์ (DW) อย่าง บล.เคจีไอ (KGI) ที่กลับมาประกาศศึก DW อีกครั้ง โดยเลือกเฟ้นฤกษ์ดีวันธงไชย (18 ม.ค. 2554) จนถึง วันตรุษจีน (3 ก.พ. 2554) ให้เป็นวันซื้อขายวันแรกของ DW รุ่นใหม่ทั้ง 13 ตัว 
DW ตัวแรกที่จะเริ่มซื้อขายในวันธงไชยที่ 18 ม.ค. 2554 คือ STA13CA อ้างอิงหุ้นแม่ STA ที่เป็นหุ้นน้องใหม่อนาคตไกลเพิ่งเข้ามาใน SET50 วันที่ 1 ม.ค.25 54 
ต่อเนื่องด้วย DW ตัวที่จะซื้อขายถัดมาอย่าง CPAL13CA TRUE13CA SCC13CB IRPC13CA BTS13CA TMB13CA PTTC13CB ADVA13CB KBAN13CC PTTA13CA LH13CA ตามลำดับ โดยเน้นอ้างอิงหุ้นแม่เด่นๆในปีกระต่ายทอง 
ปิดท้ายการเฉลิมฉลองวันตรุษจีนที่ 3 ก.พ. 2554 ด้วย PTTE13CC เพื่อเอาใจนักลงทุนที่ยังรักเดียวใจเดียวกับหุ้นพลังงาน และหุ้น Big Cap ซึ่งมูลค่าจดทะเบียนของ DW แต่ละตัวประมาณ 30 ล้านบาท หรือ 20-30 ล้านหน่วย เมื่อรวม DW ทั้ง 13 ตัวจะมีมูลค่าจดทะเบียนรวมทั้งหมดราว 400 ล้านบาท 
จากบทวิเคราะห์ของหลายๆสถาบัน ต่างก็ฟันธงว่าปีนี้อาจได้เห็น SET ไต่ระดับขึ้นไปถึง 1,500 จุด จากปัจจัยโดยรวมทั้งในและต่างประเทศที่ยังดูสดใส อีกทั้งนักลงทุนยังสามารถซื้อขาย DW ได้อย่างสบายใจ เพราะเกณฑ์การควบคุม DW ใหม่ที่ออกมาโดยสมาคมบริษัทหลักทรัพย์ (ASCO) 
เกณฑ์การควบคุม DW ใหม่ที่ออกมาโดย ASCO จะเข้ามาช่วยควบคุม DW ที่มีการซื้อขายผิดปกติ และลดทอนระยะเวลาการติด Cash Balance ดังนั้นผู้ที่น่าจะได้รับประโยชน์สูงสุดจากเกณฑ์ใหม่นี้คงเป็นกลุ่มนักลงทุนนั่นเอง 
ครั้งนี้ ทุกฝ่ายต่างพร้อมเพรียงไล่ตั้งแต่ ผู้ออก DW สมาคมบริษัทหลักทรัพย์ และนักลงทุน ไม่ต้องสงสัยเลยว่าต้องเป็นวันธงไชยที่เรียกได้ว่าดังระเบิดอย่างแน่นอน